ขอสอบถามหน่อยค่ะ คือหนูอายุ 22 เป็นตกขาวบ่อยมาก จะเป็นมากก่อนเป็นประจำเดือนประมาณอาทิตย์นึงค่ะ และมีอาการ คัน แสบ มากๆค่ะ สาเหตุเกิดจากอะไรหรอค่ะ และมีวิธีรักษาอย่างไรบ้างค่ะ
สวัสดีค่ะ อาการตกขาวที่มีอาการแสบหรือคันช่องคลอกมากร่วมด้วย ถือเป็นอาการตกขาวที่ผิดปกติค่ะ โดยเกิดได้จากหลายสาเหตุได้แก่1.การติดเชื้อราในช่องคลอดตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอด รวมถึงอวัยวะเพศด้านนอกด้วย2. การติดเชื้อแบคทีเรียในช่องคลอด ตกขาวมักมีปริมาณที่มากขึ้น มักมีสีเหลือง หรือขาวขุ่น มีกลิ่นเหม็นเหมือนคาวปลาก ไม่ค่อยมีอาการคันช่องคลอด แต่อาจรู้สึกแสบและระคายเคืองช่องคลอดได้3. การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม เป็นโรคติดต่อจากการมีเพศสัมพันธ์ ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์แนะนำว่าควรไปพบสูติ-นรีแพทย์ เพื่อทำการตรวจภายในและหาสาเหตุ จะได้รับการรักษาที่ถูกต้องตรงกับโรคค่ะ